## dachser_inteligent_logistics

Tlačová správa Bratislava 16. 3. 2017

**Dachser testuje solárne panely na strechách kamiónov**

**Medzinárodný dodávateľ logistických služieb Dachser a Fraunhoferov inštitút pre solárne energetické systémy z nemeckého Freiburgu spustili projekt, ktorý hľadá odpoveď na otázku, či je možné nainštalovať na doposiaľ nevyužitú plochu strechy kamiónov fotovoltaické panely a využívať takto vyrobenú energiu pre udržiavanie teploty v nákladnom priestore kamiónu. V súčasnej chvíli výskumný tím v nemeckom Ulme zisťuje, koľko energie môžu takéto solárne panely vyrobiť a ako ju optimálne využívať.**

Výskum prototypu solárneho kamióna, ktorý sa používa v blízkosti logistického centra v Ulme, realizuje Dachser už niekoľko rokov. Za tú dobu získal výskumný tím z testovania cenné poznatky (ktoré následne využil na úpravu systému).

Dachser spojil svoje sily s Frauenhofer inštitútom ISE. Cieľom tohto partnerstva je zistiť, koľko energie môžu tieto fotovoltaické panely za rok vyrobiť. Za týmto účelom spustil prvý pilotný projekt v podobe návesu pre tovar citlivý na mráz, vybavili ho akumulátorom pre uchovávanie energie, solárnymi modulmi, vykurovaním ložného priestoru, teplotnými senzormi a systémovou riadiacou jednotkou.

**Úloha: zhromaždiť dáta**

„Naším zámerom je získať cez zimu relevantné dáta,“ vysvetľuje Maxie Beutler, ktorá je spoločne s Nicole Sommerlatte za testovanie zodpovedná. Prvé merania vyzerajú sľubne. „V závislosti od toho, koľko slnečnej energie získajú, vygenerujú panely až 1 700 wattov. S energiou z fotovoltaických modulov a batérií pre uchovávanie energie je teplota v ložnom priestore návesu stabilne udržiavaná nad dvoma stupňami Celzia.“

Výsledky testov ukážu, aký veľký potenciál solárna energia vyrábaná za jazdy skutočne predstavuje. „Samozrejme je to zatiaľ čisto špekulatívne, ale ak by sme v ďalšom vývojovom štádiu mohli využívať solárnu energiu, povedzme napríklad pri chladiacich jednotkách, manipulačných vozíkov alebo alternatívnych pohonných technológií, potom by to výrazne prispelo k zlepšeniu trvalo udržateľného rozvoja,“ hovorí Maxie Beutler.

„Vyrobiť, uložiť a zužitkovať solárnu energiu vyrobenú za jazdy – tým spájame oblasť prepravy a výroby energie,“ vysvetľuje Matthieu Ebert, ktorý vedie projekt vo Frauenhofer inštitútu ISE. „Snaha o skombinovanie technológií z dvoch priemyselných odvetví je vždy výzvou, ale na tomto projekte spolupracujeme konštruktívne na inovatívnych riešeniach.“

**Foto:**



**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 128 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva 26 500 ľudí v 428 pobočkách v 43 krajinách sveta. Za rok 2015 zrealizoval cca 78,1 miliónov zásielok. Celkový obrat koncernu Dachser v roku 2015 predstavoval 5,64 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax: +421 2 6929 6229

E-mail: monika.takacova@dachser.com

www.dachser.sk